Ûrvilág.hu - Ötödször repülõ Falcon-9
Ötödször repülõ Falcon-9
2020.03.19 06:15 SpaceX, Lássuk és halljuk egymást
A SpaceX rakétájának elsõ fokozatát ötödik alkalommal használták. Újabb 60 Starlink internetes mûhold állt pályára.
Március 18-én, magyar idõ szerint 13:21-kor folytatódott a Starlink mûholdsereg kiépítése. Az indítást ezúttal a floridai Kennedy Ûrközpont 39A starthelyérõl végezték. (Az eredetileg március 15-én tervezett start visszaszámlálása az utolsó másodpercben szakadt meg.) Ez a mostani a Starlink mûholdak hatodik 60-as adagja, amely alacsony Föld körüli pályára kerül. Az elsõ ilyen start tavaly májusban történt.
A Falcon-9 jelenleg használatban levõ változatának elsõ rakétafokozatát akár 10 alkalommal is használhatják. Az eddigi rekord mégis csak négyszeri repülés volt, most elõször kerül sor arra, hogy ötödszörre is bevessenek egy újrahasznosított fokozatot. A konkrét darab (jelölése B1048) 2018. júliusban és októberben startolt Kaliforniából, aztán 2019. februárban és novemberben Floridából. Nem csak az elsõ fokozat újrahasznosításában értek most el rekordot. A rakéta orrburkolata is egyszer már repült elemekbõl állt össze, ezeket a tavaly májusi Starlink indítást követõen halászták ki az Atlanti-óceánból. Az orrburkolat újrahasznosítását másodszor csinálták a SpaceX-nél, elõször tavaly novemberben, ugyancsak egy Starlink startnál próbálták ki. Most is egy tengeren úszó platform várta a visszatérõ elsõ fokozatot (a mûvelet ezúttal nem járt sikerrel), egy-egy hajó pedig az orrkúp két felét (ezeket begyûjtötték).
Az emelkedés közben az elsõ fokozat kilenc Merlin-1D hajtómûve közül az egyik idõ elõtt leállt. Ez szerencsére nem veszélyeztette a mûholdak pályára juttatását, de a következõ start elõtt vizsgálatokra lesz szükség. Utoljára 2012-ben történt ehhez hasonló incidens, még az elõzõ típusú Merlin-1C hajtómûvek egyikével. Akkor a fõ rakomány, egy Dragon teherûrhajó rendben pályára került, de a másodlagos hasznos teher, az Orbcomm mûholdja elveszett.
Mint ismeretes, a SpaceX több mint 1500 tagú mûholdrendszer kiépítésén dolgozik, amellyel világszerte mûholdas közvetítésû adatátviteli szolgáltatást terveznek nyújtani. A cég Falcon-9 rakétái idei indításainak oroszlánrészét erre a feladatra ütemezik be. A 2020-ban korábban végrehajtott öt startból három volt Starlink indítás, ez a mostani lett idén a negyedik.
60 Starlink mûhold a rakéta utolsó fokozatán, még önálló pályára helyezésük elõtt a legutóbbi, idén februári indítási alkalommal. A fedélzeti kamera felvételén jobb oldalt, a háttérben a Föld látható. (Kép: SpaceX)
A mostani Starlik bõvítés elõtt Elon Musk magabiztosan állította, hogy mûholdjai egyáltalán nem fogják zavarni a csillagászati megfigyeléseket. Tette ezt annak ellenére, hogy nemrég látott napvilágot az Európai Déli Obszervatórium (ESO) munkatársainak egy tanulmánya, amely az Astronomy & Astrophysics folyóiratban fog megjelenni. Eszerint a széles látómezejû égboltfelmérõ távcsövek esetén, alkonyat után és napkelte elõtt a felvételeknek akár a 30–50%-át is zavarhatják a tervezett mûholdseregek tagjai – és itt nem csupán a Starlinkrõl, hanem vele együtt a többi hasonló rendszerrõl is szó van.
Egyelõre még kevés konkrétum derült ki a majdani szolgáltatás árairól, az ügyfeleknek nyújtott sávszélességrõl. Musk szerint mindenesetre nem fogják veszélyeztetni a nagy távközlési szolgáltatók üzletét, mindössze 3–4 százalékos piaci részesedésre számít. Elsõsorban olyan területeken, amelyek távol vannan a földi kiépítésû hálózatoktól. Várhatóan a Starlink egyik fõ elõfizetõje egyébként az amerikai hadsereg lesz. A SpaceX alapítója kijelentette, hogy a korábban felröppent hírek ellenére nem szándékoznak önálló cégbe kiszervezni a Starlinket. Azzal biztatta a leendõ ügyfeleiket, hogy a rövid, mindössze 20 ezredmásodperces késleltetési idõ lehetõséget ad gyors reagálást igénylõ videójátékokban való részvételre is, a sávszélesség pedig elegendõ lesz az online játékokban való részvételtõl kezdve a nagyfelbontású filmek nézéséig úgy, hogy a felhasználó nem fogja érzékelni az adatátviteli sebesség korlátait.
A Starlink hatodik 60-as adagjának startja (Spaceflight Now)
Így fogják elrontani a csillagászati megfigyeléseket a több ezres mûholdflották (csillagaszat.hu)
2020.02.18. SpaceX